Holiadur VARK – taflen sgorio

Gan ddefnyddio’r siart sgorio isod, ceisiwch ddarganfod y categori VARK y mae pob un o’ch atebion yn cyfateb iddo. Rhowch gylch o gwmpas y llythyren sy’n cyfateb i’ch atebion:
e.e. Os mai b a c yw eich ateb ar gyfer cwestiwn, rhowch gylch o gwmpas R a V yn y rhes ar gyfer cwestiwn 3.

Siart Sgorio
   	a 	b	 c 	d 
1 	V 	A	 R 	K
2 	R 	V 	A	K
3 	A 	R 	V 	K
4 	K 	V 	R
5 	K 	V	R 	A
6 	A 	R	K 	V
7	V 	R 	A 	K
8 	A 	V 	K
9 	K	 R	A
10 	V 	A 	R 	K
11 	K 	A 	R 	V
12 	A 	R 	V
13 	R 	V 	K 	A

Cyfrif eich sgôr
Cyfrifwch y nifer o lythrennau VARK yr ydych wedi rhoi cylch o’u cwmpas er mwyn cael eich sgôr ar gyfer pob categori VARK.
Cyfanswm  Vs sydd â chylch o’u cwmpas =
Cyfanswm As sydd â chylch o’u cwmpas =
Cyfanswm Rs sydd â chylch o’u cwmpas =
Cyfanswm Ks sydd â chylch o’u cwmpas =

Cyfrif eich dewisiadau

Defnyddiwch y ‘’Cyfarwyddiadau Sgorio” er mwyn dod o hyd i’ch dewisiadau dysgu VARK.

VARK yw enw’r system ac mae’n cael ei thrafod yn fanwl yn llyfr Teaching and Learning Styles: VARK Strategies gan N.D. Fleming.  Mae modd dod o hyd i sawl holiadur ar-lein yn ogystal sy’n profi strategaethau dysgu unigolion.  

Beth yw VARK?  

Yn syml, mae’n asesu sut y mae unigolion yn dibynnu ar y synhwyrau canlynol wrth ddysgu:

Visual – y ffordd yr ydym yn gweld yr wybodaeth:  		GWELEDOL

Auditory – y ffordd yr ydym yn clywed yr wybodaeth: 	CLYWEDOL

Reading – y ffordd yr awn ati i ddarllen gwybodaeth	DARLLEN

Kinaesthetic  - y synhwyrau eraill megis teimlo a symud	CINESTHETIG
fel rhan o’r broses ddysgu.

Beth oedd pwrpas yr ymarferiad yma?  Gellid dadansoddi yn gyntaf i ba gategori y mae pob unigolyn yn perthyn?

Sawl un ohonoch sy’n perthyn i’r categori GWELEDOL, sef V ?
Sawl un ohonoch sy’n perthyn i’r categori DARLLEN, sef D?

1) Mae Dysgwyr Gweledol a Dysgwyr Darllen yn debyg iawn – yn ôl Seicolegwyr, rydych chi’n uniaethu orau â’r hyn yr ydych yn ei yn ei weld.  Mae’n well gennych dderbyn gwybodaeth ar ffurf LLUNIAU – siartiau, diagramau, graffiau etc.  
neu ar ffurf YSGRIFENEDIG – darllen ac ysgrifen yn eu holl ffurfiau.

Mae’r ddau yn hoffi cymryd nodiadau hyd yn oed pan nad oes angen.  Mae dysgwyr gweledol yn defnyddio mapiau, saethau, a dulliau arlunio eraill yn lle geiriau pan fo’n bosibl.

A yw’r uchod yn wir ym mhrofiadau dysgwyr ‘Gweledol’/’Darllen’ y dosbarth?

Mae academyddion yn darparu’n fwyaf cyson ar gyfer y grwpiau yma ar ffurf – asetadau OHP, sioeau pwerbwynt, taflenni, siartiau llif, diagramau, lluniau ...

Ceir cyngor pellach ar gyfer y garfan benodol yma o ddysgwyr yn y man.

Sawl un ohonoch sy’n perthyn i’r categori CLYWEDOL, sef A?

Yn ôl Seicolegwyr, rydych chi’n uniaethu orau â’r gair llafar.  Fe fyddwch chi’n ffafrio gwrando mewn darlith, nid ysgrifennu.   O bosibl, ar brydiau, cewch drafferth wrth geisio cael mynediad at wybodaeth ysgrifenedig.  Mae’n eithaf posibl hefyd y byddwch yn darllen pethau ar goedd i’w deall yn well.  Fe ellid cynnig y byddwch chi’n dysgu orau mewn darlith, tiwtorial, trafodaeth grŵp, gwrando ar bodlediadau, etc.

Sawl un ohonoch sy’n perthyn i’r categori CINESTHETIG, sef K?

Eto, yn ôl Seicolegwyr, dyma’r garfan sy’n uniaethu orau i’r hyn y gallant gyffwrdd a’i symud. Yn aml, fe fyddwch yn dysgu trwy arfer a dynwared ac mae angen ymdeimlad o ‘realiti’ arnoch (real neu ffug).  Ar adegau, cewch drafferth wrth geisio uniaethu â gwybodaeth sy’n cael ei chyflwyno’n ysgrifenedig neu ar lafar.  Rhyw  5% o’r boblogaeth sy’n ddysgwyr cinesthetig.
Mewn gwirionedd, rydym yn defnyddio pob un o’n synhwyrau er mwyn derbyn a dysgu gwybodaeth.  Ond mae’n bosibl y bydd yr ymarferiad yma wedi rhoi syniad i chi o’r arddull sy’n amlygu ei hun gryfaf wrth i chi fynd ati i ddysgu gwybodaeth o’r newydd.  Cyn gorffen, dyma ambell awgrym i bob un garfan sy’n perthnasu i’ch arddulliau dysgu personol ond yn ehangach na hynny’n rhoi cyngor defnyddiol i chi ar sut i dderbyn a dysgu gwybodaeth yn y brifysgol.

DYSGWYR GWELEDOL/DARLLEN (V)/(R):  
Defnyddio cardiau fflach gydag ond ychydig o wybodaeth allweddol
Defnyddio symbolau a lluniau ar ymyl tudalen			
Lliwio gwybodaeth gydag amlygwr				
Trefnu gwybodaeth dechnegol ar ffurf siart
Defnyddio taenlenni cyfrifiadurol + bas-data	
Trosi geiriau + syniadau i luniau + symbolau
Ysgrifennu gwyb. a’i hailysgrifennu (crynhoi)
Defnyddio geiriau allweddol fel aide de memoire

DYSGWYR CLYWEDOL (A):
Ymunwch â grŵp neu bartner astudio er mwyn trafod 
Siaradwch yn uchel wrth astudio
Tapiwch ddarlithoedd (gyda chaniatâd darlithydd) + llyfrau testun
Gwrando ar wybodaeth ar recordiad ar eich ffôn, MP3 neu ipod
Siaradwch eich ffordd trwy gysyniadau newydd Nodwch broblemau yn eich geiriau’ch hunan

DYSGWYR CINESTHETIG
Eistedd tua’r blaen a chymryd nodiadau gyda lluniau		
Cerdded o gwmpas gyda llyfrau a darllen yn uchel wrth adolygu	
Ceisio cysylltu symudiadau i wybodaeth				
Gwneud modelau, cael profiad ‘gwneud’
Defnyddio cardiau fflach ag arnynt luniau, lliwiau, symbolau, teimlad hyd yn oed	
Defnyddio cyfrifiadur er mwyn dysgu trwy gyffwrdd
Gwrando ar ipod/mp3/recordiad ar eich ffôn wrth ymarfer corff


